ระเบียบกระทรวงยุติธรรมระเบียบกระทรวงยุติธรรมว่าด้วยเงินเพิ่มสำหรับตำแหน่งพนักงานคุมประพฤติพ.ศ. ๒๕๖๐ โดยที่เป็นการสมควรกำหนดเงินเพิ่มสำหรับตำแหน่งพนักงานคุมประพฤติเนื่องจากเป็นผู้ดำรงตำแหน่งตามที่กฎหมายกำหนดอาศัยอำนาจตามความในมาตรา ๕ วรรคหนึ่ง และมาตรา ๒๑ แห่งพระราชบัญญัติคุมประพฤติพ.ศ. ๒๕๕๙ รัฐมนตรีว่าการกระทรวงยุติธรรมโดยความเห็นชอบจากกระทรวงการคลังจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงยุติธรรมว่าด้วยเงินเพิ่มสำหรับตำแหน่งพนักงานคุมประพฤติ พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้พนักงานคุมประพฤติ หมายความว่าผู้ซึ่งรัฐมนตรีแต่งตั้งให้มีอำนาจหน้าที่ในการคุมประพฤติตามพระราชบัญญัติคุมประพฤติพ.ศ. ๒๕๕๙เงินเพิ่มสำหรับตำแหน่ง หมายความว่า เงินเพิ่มสำหรับตำแหน่งพนักงานคุมประพฤติข้อ ๔ให้พนักงานคุมประพฤติผู้ดำรงตำแหน่งประเภทวิชาการระดับปฏิบัติการระดับชำนาญการ ระดับชำนาญการพิเศษประเภทอำนวยการระดับต้น และอำนวยการระดับสูงในสำนักงานคุมประพฤติจังหวัดสำนักงานคุมประพฤติสาขา และสำนักงานคุมประพฤติประจำศาลซึ่งได้รับแต่งตั้งให้ปฏิบัติงานเกี่ยวกับการสืบเสาะและพินิจการควบคุมและสอดส่อง การตรวจพิสูจน์และการฟื้นฟูสมรรถภาพผู้ติดยาเสพติดและผู้ดำรงตำแหน่งประเภทวิชาการระดับปฏิบัติการระดับชำนาญการ ระดับชำนาญการพิเศษประเภทอำนวยการระดับต้น และอำนวยการระดับสูงในศูนย์ฟื้นฟูสมรรถภาพผู้ติดยาเสพติดซึ่งได้รับแต่งตั้งให้ปฏิบัติงานเกี่ยวกับการฟื้นฟูสมรรถภาพผู้ติดยาเสพติดแบบบังคับรักษาด้านการตรวจพิสูจน์การเสพ หรือการติดยาเสพติด ด้านการฟื้นฟูสมรรถภาพผู้ติดยาเสพติดและด้านติดตามผลการฟื้นฟูสมรรถภาพผู้ติดยาเสพติด มีสิทธิได้รับเงินเพิ่มสำหรับตำแหน่งเป็นรายเดือนในอัตราเดือนละ ๔,๐๐๐ บาททั้งนี้ให้รวมถึงพนักงานราชการตำแหน่งพนักงานคุมประพฤติที่ได้รับแต่งตั้งให้ปฏิบัติหน้าที่ดังกล่าวด้วยข้อ ๕พนักงานคุมประพฤติที่จะมีสิทธิได้รับเงินเพิ่มสำหรับตำแหน่ง ต้องผ่านทดลองการปฏิบัติราชการ และผ่านการฝึกอบรมตามหลักสูตรการฝึกอบรมที่คณะกรรมการคุมประพฤติกำหนดตามพระราชบัญญัติคุมประพฤติพ.ศ. ๒๕๕๙ข้อ ๖ การจ่ายเงินเพิ่มสำหรับตำแหน่งให้จ่ายได้ตั้งแต่วันที่ผู้นั้นมีคุณสมบัติครบตามข้อ๕ นับตั้งแต่วันที่ระบุในคำสั่งของผู้มีอำนาจบรรจุและแต่งตั้งข้อ ๗ ให้งดจ่ายเงินเพิ่มสำหรับตำแหน่งในกรณีดังต่อไปนี้(๑)กรณีพนักงานคุมประพฤติผู้ใดมีระยะเวลาการปฏิบัติราชการน้อยกว่าสองในสามของวันทำการในเดือนใดให้งดจ่ายเงินเพิ่มสำหรับตำแหน่งในเดือนนั้นเว้นแต่กรณีเจ็บป่วยอันเนื่องมาจากการปฏิบัติหน้าที่ราชการจนเป็นเหตุให้ไม่สามารถปฏิบัติราชการได้และอยู่ระหว่างได้รับอนุญาตให้ลาเพื่อรักษาตัวให้มีสิทธิได้รับเงินเพิ่มสำหรับตำแหน่งตามระเบียบนี้ในช่วงระยะเวลาดังกล่าว ทั้งนี้ ไม่เกินหนึ่งร้อยแปดสิบวัน(๒)กรณีถูกสั่งลงโทษภาคทัณฑ์ให้งดจ่ายเงินเพิ่มเป็นเวลาสามเดือนนับแต่วันที่มีคำสั่งลงโทษ(๓)กรณีถูกสั่งลงโทษตัดเงินเดือนหรือลดเงินเดือนให้งดจ่ายเงินเพิ่มเป็นเวลาหกเดือนนับแต่วันที่ถูกสั่งลงโทษ(๔)กรณีถูกสั่งพักราชการ หรือถูกสั่งให้ออกจากราชการไว้ก่อนหรือผู้ที่อยู่ระหว่างการอุทธรณ์คำสั่งลงโทษทางวินัยอย่างร้ายแรงไม่มีสิทธิได้รับเงินเพิ่มสำหรับตำแหน่งในระหว่างที่ถูกสั่งพักราชการหรือถูกสั่งให้ออกจากราชการไว้ก่อนหรือในระหว่างอุทธรณ์คำสั่งลงโทษทางวินัยข้อ ๘ให้พนักงานคุมประพฤติได้รับเงินเพิ่มสำหรับตำแหน่งระหว่างลาได้ดังนี้(๑)ผู้ได้รับอนุญาตให้ลาป่วย ให้ได้รับเงินเพิ่มระหว่างลาในปีงบประมาณหนึ่งไม่เกินหกสิบวันทำการ(๒)ผู้ได้รับอนุญาตให้ลาคลอดบุตร ให้ได้รับเงินเพิ่มระหว่างลาไม่เกินเก้าสิบวัน(๓)ผู้ได้รับอนุญาตให้ลาไปช่วยเหลือภรรยาที่คลอดบุตรให้ได้รับเงินเพิ่มระหว่างลาเฉพาะวันลาที่มีสิทธิได้รับเงินเดือนระหว่างลาตามกฎหมาย(๔)ผู้ได้รับอนุญาตให้ลากิจส่วนตัวให้ได้รับเงินเพิ่มระหว่างลาในปีงบประมาณหนึ่งไม่เกินสี่สิบห้าวันทำการ(๕)ผู้ได้รับอนุญาตให้ลาพักผ่อนประจำปีให้ได้รับเงินเพิ่มระหว่างลาได้ไม่เกินระยะเวลาที่ผู้นั้นมีสิทธิลาพักผ่อนประจำปีตามที่กำหนดไว้ในระเบียบว่าด้วยการลาของข้าราชการ(๖) ผู้ได้รับอนุญาตให้ลาอุปสมบทในพุทธศาสนาหรือลาไปประกอบพิธีฮัจย์ณ เมืองเมกกะ ประเทศซาอุดิอาราเบียและตั้งแต่เริ่มรับราชการยังไม่เคยอุปสมบทในพุทธศาสนาหรือยังไม่เคยประกอบพิธีฮัจย์ณ เมืองเมกกะ ประเทศซาอุดิอาราเบีย ให้ได้รับเงินเพิ่มระหว่างลาได้ไม่เกินหกสิบวัน(๗) ผู้ได้รับอนุญาตให้ลาไปรับการตรวจเลือกหรือเข้ารับการเตรียมพลให้ได้รับเงินเพิ่มระหว่างลาได้ไม่เกินหกสิบวัน(๘) ผู้ได้รับอนุญาตให้ลาไปศึกษา ฝึกอบรม ดูงาน หรือปฏิบัติการวิจัยให้ได้รับเงินเพิ่มระหว่างลาได้ไม่เกินหกสิบวัน(๙)ผู้ได้รับอนุญาตให้ลาอุปสมบทในพระพุทธศาสนาตามที่คณะรัฐมนตรีมีมติเป็นกรณีพิเศษโดยไม่ถือว่าเป็นวันลาของข้าราชการให้ได้รับเงินเพิ่มระหว่างเวลาดังกล่าวได้ไม่เกินหกสิบวัน(๑๐)ผู้ได้รับอนุญาตให้ลาไปฟื้นฟูสมรรถภาพด้านอาชีพให้ได้รับเงินเพิ่มระหว่างลาเฉพาะวันลาที่มีสิทธิได้รับเงินเดือนระหว่างลาตามกฎหมายข้อ ๙ การจ่ายเงินเพิ่มสำหรับตำแหน่งกรณีพ้นจากการเป็นพนักงานคุมประพฤติให้จ่ายได้ถึงวันก่อนที่มีคำสั่งให้บุคคลนั้นพ้นจากการเป็นพนักงานคุมประพฤติข้อ ๑๐ การจ่ายเงินเพิ่มสำหรับตำแหน่งให้จ่ายเป็นรายเดือนในลักษณะจ่ายควบกับเงินเดือนและห้ามไม่ให้นำเงินเพิ่มสำหรับตำแหน่งไปรวมกับเงินเดือนเพื่อคำนวณบำเหน็จบำนาญข้อ ๑๑ พนักงานคุมประพฤติที่ดำรงตำแหน่งและปฏิบัติหน้าที่ก่อนที่ระเบียบนี้มีผลใช้บังคับและเคยผ่านการอบรมในหลักสูตรของกรมคุมประพฤติก่อนการปฏิบัติหน้าที่และหลักสูตรที่เพิ่มทักษะและความเชี่ยวชาญมาก่อนและผ่านความเห็นชอบของคณะกรรมการคุมประพฤติแล้วให้มีสิทธิได้รับเงินเพิ่มตามระเบียบนี้ข้อ ๑๒ ให้ปลัดกระทรวงยุติธรรมรักษาการตามระเบียบนี้และให้มีอำนาจตีความหรือวินิจฉัยปัญหาเกี่ยวกับการปฏิบัติตามระเบียบนี้ประกาศ ณ วันที่ ๒๙ ธันวาคม พ.ศ. ๒๕๖๐พลอากาศเอก ประจิน จั่นตองรัฐมนตรีว่าการกระทรวงยุติธรรมปวันวิทย์/จัดทำ๑๓กุมภาพันธ์ ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๐ ง/หน้า ๘/๒๙ มกราคม ๒๕๖๑